Tööpakkumiste arv on 2021. aastal jõudsalt kasvanud. Aprillis, kui pakutavate ametikohtade arv ületas isegi tervisekriisile eelnenud kuude taseme, avaldati tööportaalis CVKeskus.ee tervelt 43% rohkem tööpakkumisi kui jaanuaris ja enam kui kaks korda rohkem tööpakkumisi kui eelmisel aastal samal ajal.
Võrreldes eelmise aasta aprillikuuga, kui tööandjad pidid personaliotsingu suuresti peatama ja tööpakkumiste arv üha vähenes, avaldati tänavu aprillis enam kui kaks korda rohkem tööpakkumisi (+132%). Tööpakkumiste koguarv ületas ka tervisekriisile eelnenud kuude taseme ehk pakutavate ametikohtade arv taastus.